સમાજના સુખે સુખી અને સમાજના દુઃખે દુઃખી એ ભાવથી સમર્પણ કરવાથી જીવનની સાચી દિશા મળે છે અહીં નિર્માણ પામેલ શાળામાં બાળકો સંસ્કારો સાથે શિક્ષણ મેળવી જીવનમાં આગળ વધશે. તેમણે વધુમાં જણાવ્યું હતુ કે, રાજય સરકારે શિક્ષણને પુરતુ મહત્વ આપી આ વરસે બજેટમાં રૂ.૨૭,૦૦૦ કરોડની જંગી રકમની જોગવાઇ કરી છે. જેનાથી રાજયમાં શિક્ષણની વધુ સુવિધાઓ ઉપલબધ્ધ બનાવાશે. ગરીબો, વંચિતો અને મા કે બાપ વિહોણા બાળકોની ચિંતા રાજય સરકારે કરી છે. સરકારી શાળાઓ ખાનગી સ્કુલોને ટક્કર મારે તેવી બનાવવામાં આવી રહી છે.